title: Tornéu Gran Suizu de la FIDE de 2021
text: N'agostu de 2021 fízose anuncia de la llista de 100 xugadores clasificaos más 20 reserves. Dellos xugadores arrenunciaron a participar, ente ellos 12 de los 20 primeros: Magnus Carlsen y Ian Nepomniachtchi (que teníen esi mes que xugar el Campeonatu del Mundu d'axedrez de 2021); Teimour Radjabov, Sergey Karjakin y Jan-Krzysztof Duda (yá clasificaos pal Tornéu de Candidatos de 2022); Wang Hao (que taba retiráu); y Ding Liren, Wesley So, Anish Giri, Leinier Domínguez, Viswanathan Anand y Veselin Topalov. A estos arrenuncios sumáronse dellos la selmana enantes d'entamar el tornéu, ente los que taben los de 5 de los 10 primeros cabeces de serie: Alexander Grischuk, Richàrd Rapport, Shakhriyar Mamedyarov Hikaru Nakamura y Vidit Gujrathi. Al final, participaron 108 xugadores.